भाजपा प्रदेशाध्यक्ष ने सरकार को लिया निशाने पर: बोले बेरोजगारों के सपने तोड़े, राजस्थान में पेपर लीक में सरकार किसे बचा रही
भारतीय जनता पार्टी के प्रदेश अध्यक्ष सीपी जोशी ने राज्य की गहलोत सरकार को निशाने पर लिया। उदयपुर यात्रा पर आए जोशी ने रविवार रात मीडिया से बातचीत में कहा कि सरकार ने वादा किया बेरोजगारी भत्ता देंगे, बेरोजगारी भत्ता नहीं दिया
भारतीय जनता पार्टी के प्रदेश अध्यक्ष सीपी जोशी ने राज्य की गहलोत सरकार को निशाने पर लिया। उदयपुर यात्रा पर आए जोशी ने रविवार रात मीडिया से बातचीत में कहा कि सरकार ने वादा किया बेरोजगारी भत्ता देंगे। बेरोजगारी भत्ता नहीं दिया लेकिन बेरोजगारों के सपने तोड़े है।
जोशी ने कहा कि उनके सपने तोडऩे की नाकामी पर सरकार को इस्तीफा दे देना चाहिए। उन्होंने कहा कि पेपर लीक मामले में ईडी ने कार्रवाई शुरू की उससे पहले राज्य सरकार किस अधिकारी को बचा रही थी, किसको गिरफ्तार होने से रोका था।
जोशी ने कहा कि माध्यमिक शिक्षा बोर्ड के तत्कालीन अध्यक्ष जारोली ने कहा कि तार ऊपर तक जुड़े थे तो सरकार यह बताए कि तार कहा तक है? उन्होंने कहा कि राजस्थान की जनता सब देख चुकी है और हिसाब चुकता करने का मन बना चुकी है। लाखों युवाओं का भविष्य बर्बाद करने का काम इस सरकार ने किया है। वे बोले कि केन्द्र सरकार ने आयुष्मान योजना दी, हाइवे दिया है, बहुत कुछ दिया है।
उन्होंने पूछा कि केन्द्र की योजनाओं को छोडकऱ राज्य सरकार की योजना से कितना दिया जनता को यह बताए गहलोत सरकार। उन्होंने चिंरजीवी योजना को लेकर भी निशाना साधते हुए कहा कि सिर्फ होर्डिंग्स लगा रहे है। जोशी ने केन्द्रीय गृहमंत्री अमित शाह की 30 जून को उदयपुर में प्रस्तावित यात्रा को लेकर तैयारियों पर चर्चा की और पदाधिकारियों से बातचीत करते हुए अलग-अलग को दी जिम्मेदारियों को लेकर पूरी जानकारी ली।